ટીનાની હત્યા કરવામાં પૂર્વ આયો‌જિત કાવતરું ઘડાયું હોવાનો આક્ષેપ પણ કરવામાં આવ્યો છે. ગઇ કાલે ચાંદખેડા પોલીસે પાંચેય વિરુદ્ધમાં હત્યાનો ગુનો દાખલ કરીને તપાસ શરૂ કરી છે. સસરા જયસિંગ ટીના પર નજર બગાડતા હોવાનો પણ આક્ષેપ ફરિયાદમાં થયો છે. ખરેખર રાતે ટ્રેનમાં શું બન્યું તે મામલે પોલીસે તપાસનો ઘમધમાટ શરૂ કર્યો છે તો બીજી તરફ ઉત્તરપ્રદેશની કમલાગંજ પોલીસે પણ ટીનાની રહસ્યમય હત્યા મામલે તપાસ શરૂ કરી છે.